**ขอบเขตของงาน (TOR) งานวางขยายเขตจ่ายน้ำบริเวณ ซอยโรมัน**

**ต.ท่าข้าม อ.สามพราน จ.นครปฐม**

**การประปาส่วนภูมิภาคสาขาสามพราน**

 ๑. หลักการและเหตุผล

 ด้วยการประปาส่วนภูมิภาคสาขาสามพราน ได้รับจัดสรรงบประมาณขยายเขตจ่ายน้ำปี ๒๕๕๔ งานวางท่อขยายเขตจ่ายน้ำบริเวณ ซอยโรมัน ต.ท่าข้าม อ.สามพราน จ.นครปฐม การประปาส่วนภูมิภาคสาขาสามพราน จึงมีความประสงค์จะประมูลจ้างเหมางานนี้ด้วย ระบบอิเล็กทรอนิกส์ (e-Auction)

๒. ขอบเขตของงาน (Terms of Reference : TOR)

- จัดหา และติดตั้งท่อและอุปกรณ์ต่าง ๆ ประสานท่อเดิมกับท่อที่วางใหม่ ตามแบบแปลนเลขที่ นฐ.๕๔-๐๐๔/๑-๕ โดยกำหนดวางท่อ PVC ขนาด ∅ ๒๐๐ มม. ความยาวรวมทั้งสิ้นประมาณ ๑,๐๕๙ เมตร ,ท่อ PVC ขนาด ∅ ๑๕๐ มม. ความยาวรวมทั้งสิ้นประมาณ ๗,๕๐๖ เมตร , ท่อ PVC ขนาด ∅ ๑๐๐ มม. ความยาวรวมทั้งสิ้นประมาณ ๗,๔๑๕ เมตร ,ท่อ HDPE ขนาด ∅ ๑๖๐ มม. PN. ๑๐ ความยาวรวมทั้งสิ้นประมาณ ๑๑ เมตร , ท่อ S ขนาด ∅ ๒๐๐ มม. (ใต้ดินและบนดิน) ความยาวทั้งสิ้นประมาณ ๘๓ เมตร ,ท่อ S ขนาด ∅ ๑๕๐ มม. (ใต้ดินและบนดิน) ความยาวทั้งสิ้นประมาณ ๑๗๕ เมตร ,ท่อ PB ขนาด ∅ ๕๐ มม. ความยาวทั้งสิ้นประมาณ ๗๖๔ เมตร

๓. ผู้มีสิทธิเสนอราคาจะต้องมีคุณสมบัติ ดังต่อไปนี้

 ๓.๑ เป็นผู้มีอาชีพรับจ้างงานที่ประมูลด้วยระบบอิเล็กทรอนิกส์ดังกล่าว

 ๓.๒ ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 ๓.๓ ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๓.๔ ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอให้แก่ กปภ.ข.๓ และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้าง ด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

 ๓.๕ เป็นผู้รับจ้างที่ กปภ. ขึ้นทะเบียนผู้มีคุณสมบัติเบื้องต้นไว้ชั้นที่ ๑ - ๕

 ๔. ระยะเวลาก่อสร้าง ๒๑๐ วัน (สองร้อยสิบวัน) จ้างแบบราคาเหมารวมและจ่ายเงินตามการแบ่งงวดงาน โดยแบ่งออกเป็น ๓ งวด

 ๕. ราคากลางของงานก่อสร้างในการประมูลครั้งนี้ เป็นเงินประมาณ ๑๐,๗๐๐,๐๐๐.- บาท

 (เงินสิบล้านเจ็ดแสนบาทถ้วน) รวมภาษีมูลค่าเพิ่ม